En 50-årig kvinde blev mandag morgen kørt ned på Vilstedvej ved Vindblæs omkring klokken 06. Hun er i dag afgået ved døden. Det bekræfter vagtchef ved Nordjyllands Politi, Mogens Haugesen. Kvinden blev påkørt bagfra af en 23-årig mand fra Aars. Hun pådrog sig alvorlige kvæstelser i baghovedet, og det er de skader, der nu har kostet hende livet. Ifølge politiet havde manden ikke set den 50-årige kvinde. Der er ifølge politiet ikke noget, der tyder på, at manden skulle have kørt for stærkt. Politiet ved fortsat ikke, om manden skal sigtes for noget.
Den 50-årige kvinde fra Nibe, der mandag morgen blev kørt ned ved Vindblæs, er i dag afgået ved døden.